open-index/open-wikipedia-markdown huggingface dataset:
Torill Eidsheim

**Torill Eidsheim** () er ein norsk politikar (H) som er stortingsrepresentant for Hordaland i perioden 2013-2017.

Eidsheim har vore 2. nestleiar av Hordaland Høgre sidan 2010, og sekretær i Lindås Høgre frå 2012. Ho har sete i kommunestyret i Radøy kommune (1999-2003) og i fylkestinget i Hordaland (2007-2013). Eidsheim er sjølvstendig næringsdrivande i forlagsbransjen og dagleg leiar av Skram Media. Ho har også hatt ei rekkje styreverv.

## Kjelder

**Denne artikkelen bygger på «[[:nb:Torill Eidsheim|Torill Eidsheim]]» frå ,  den 10. oktober 2013.*
Ruth Grung

**Ruth Mari Grung** () er ein norsk politikar (Ap) som er stortingsrepresentant for Hordaland i 2013-2017. 

Grung fungerte som Bergens byråd for barnehage, idrett og skule frå 1. september 2002 til 30. juni 2003, medan byråd Anne-Gine Hestetun hadde omsorgspermisjon. Ho var medlem av Bergen bystyre frå 2003 til 2011. Grung var ordførarkandidat for Arbeidarpartiet i Bergen ved kommunevalet i 2007. Ho var kommunalråd og leiar for bystyrets komité for miljø og byutvikling 2007-2011. Ho er også styreleiar for *Stiftelsen Kulturhuset Verftet USF*.

Ved fylkestingsvalet i 2011 var ho Arbeidarpartiets fylkesordførarkandidat i Hordaland. Ho var medlem av fylkestingets fylkesutval og Arbeiderpartiets gruppeleiar fram til ho ble innvald på Stortinget. Grung har tidlegare vore leiar av Arbeidarpartiet i Bergen.

## Kjelder

**Denne artikkelen bygger på «[[:nb:Ruth Grung|Ruth Grung]]» frå ,  den 10. oktober 2013.*  
 
*
Piombino

**Piombino** er ein by og ein kommune i provinsen Livorno i Toscana-regionen i Italia. Kommunen har 34&nbsp;000 ibuarar og omfattar ei flatevidd på 129 km². Byen ligg ved overgangen mellom Liguriahavet i nordvest og Tyrrenhavet i sørvest. Den historisk kjende øya Elba ligg rett vest for Piombino.

Byen voks fram gjennom mellomalderen. Frå 1100-talet rådde bystaten Pisa over Piombino, seinare kom nye fyrsteslekter, sist hertugdømmet Toscana. Sidan 1860 har byen høyrd inn under Italia. Delar av den historiske gamlebyen er å sjå ved bysentrum.

Industri er hovudnæring i kommunen, med eit jarnverk som største arbeidsplassen.

## Bakgrunnsstoff

## Kjelder

**Denne artikkelen bygger på «[[:de:Pimbino|Pimbino]]» frå ,  den 9. oktober 2013.*
Sigurd Hille

**Sigurd Kolstrup Hille** () er ein norsk Høgre-politikar som var stortingsrepresentant for Hordaland i 2013-2017.

Hille er cand.jur. frå Universitetet i Bergen frå 1977. Han har arbeiddt i mediebransjen som dagleg leiar for fleire lokalaviser i Hordaland, mellom anna Askøyværingen, Bygdanytt, Strilen og VestNytt. Seinare har Hille vore dagleg leiar i *Avis Consult AS*. Hille har vore medlem av hovudstyret i Næringslivets Hovedorganisasjon 1994–2007 og arbeidsutvalet 1999–2003. I perioden 2003–2007 var han formann i NHO Hordaland. Hille har også vore formann i Mediebedriftenes Landsforening.

Hille var medlem av Hordaland fylkesting 1976–1991 og fylkesutval 1980–1983. Frå 2006 har Hille vore nestleiar i styret i Helse Bergen HF.

## Kjelder

**Denne artikkelen bygger på «[[:nb:Sigurd Hille|Sigurd Hille]]» frå ,  den 10. oktober 2013.*  


## Bakgrunnsstoff

* Biografi hjå Stortinget
* Høyre.no: Bli kjent med 5. kandidat Sigurd Hille
Ove Trellevik

**Ove Bernt Trellevik** () er ein norsk politikar (H) frå Tofterøy i Sund kommune. Trellevik vart innvald til stortingsrepresentant for Hordaland hausten 2013 på utjamningsmandat.

Ove Trellevik har utdanning som offiser frå Sjøkrigsskolen samt siviløkonom frå Norges Handelshøyskole frå 2000. Trellevik arbeidde stort sett med forpleiing, logistikk og forvaltning i Sjøforsvaret 1985–2000 og i Forsvarets logistikkorganisasjon 2001–2005. I åra 2005–2010 var han tilsett i kraftselskapet BKK AS, der han leidde eit innkjøpssamarbeid mellom kraftselskapa på Vestlandet.

Trellevik meldte seg inn i Høgre i 2007, og blei vald inn i Sund kommunestyre hausten same året. Etter at ordførar Albrigt Sangolt døydde i september 2010, blei Trellevik vald til hans etterfølgjar den 8. november 2010. Hausten 2013 blei Trellevik innvald på Stortinget frå Hordaland.

## Kjelder

**Denne artikkelen bygger på «[[:nb:Ove Trellevik|Ove Trellevik]]» frå , den 10. oktober 2013.*
Adria

**Adria** er ein by og ein kommune i provinsen Rovigo i Veneto i Italia. Kommunen har vel 20&nbsp;000 ibuarar og eit areal på 113,5 km². Byen ligg mellom utløpa til elvane Po og Adige.

Den etruskiske byen Hatria ligg 3-4 meter under marknivået i dagens by Adria. Adriahavet har namn etter byen, noko som viser kor viktig byen var i antikken, då havsnamnet vart til. Adria ligg nær 20 kilometer frå Adriahavet, dit det er båtsamband gjennom kanalar.

## Kjelder


**Denne artikkelen bygger på «[[:en:Adria|Adria]]» frå ,  den 10. oktober 2013.*  

## Bakgrunnsstoff

*
Frogner kyrkje

**Frogner kyrkje** kan vise til:

* Frogner kyrkje i Lier
* Frogner kyrkje i Oslo
* Frogner kyrkje i Sørum
* Frogner gamle kyrkje
Wilhelm von Schadow

**Friedrich Wilhelm von Schadow** () var ein tysk målar frå Berlin, som for det meste måla religiøse monumental-bilete i akademisk-klassisistisk stil. Han var gjennom tre tiår den leiande representanten for den såkalla Düsseldorfskulen, då han var direktør for Kunstakademie Düsseldorf frå 1826 til 1859. Bilethoggaren Johann Gottfried Schadow var far hans. 

## Liv og gjerning

Schadow deltok i 1806-07 som soldat i napoleonskrigane. Frå 1808 til -11 studerte han ved Berliner Kunstakademie. Saman med storebroren Rudolph reiste han i 1811 til Roma. Der slutta han seg til krinsen av nazarenarar, og vart snart ein av dei leiande i miljøet.

Til liks med Friedrich Overbeck, og andre, konverterte han frå den lutheranske protestantismen til katolisismen. Han hevda mellom anna at ein kunstnar må tru og på same tid leve seg inn i sanninga i dei motiva han skal måle. Saman med kollegaene Peter von Cornelius, Overbeck og Philipp Veit fekk han av den prøyssiske handelsmagnaten Jakob Salomon Bartholdy i oppdrag å smykke ut eit rom i huset hans på Pincio-åsen. Oppdraget gjekk ut på å måle ein freske over temaet *Josef og brørne hans*. To av scenene fekk Schadow ansvar for, høvesvis *Den blodige katten* og *Josef i fangenskap*.

I 1819 fekk Schadow stilling som professor ved kunstakademiet i heimbyen Berlin. Hans grundige undervisning og evner som lærar gjorde at han fekk mange flinke elevar. Særleg i dei komande åra utvikla han sine måleri retta mot utsmykking av kyrkjerommet.

Schadow vart så i 1826 tilsett som direktør for Düsseldorf kunstakademi, ein læreinstitusjon som frå då av orienterte seg mot å forbetre den kristne kunsten. Det heile starta elles med langvarig strid mellom Schadow og ein av professorane, Heinrich Christoph Kolbe, ein strid som enda med at sistnemnde forlet akademiet i 1832. Schadow måla i 1835 *Kristus på veg mot Emmaus*, medan han heldt på i fire år med det storfelte, allegoriske *Dei kloke og dei tåpelege jomfruene*. 

Schadows ry kviler meir på den kunstskulen han danna, enn hans eigne kunstverk. Hans lange virke i Düsseldorf slutta med ein reaksjon mot den åndelege og prestelege stilen han hadde etablert. I 1859 tvinga ei gruppe av naturalistisk-orienterte målar han bort frå lærestolen. 

Wilhelm Schadow døydde i Düsseldorf i 1862. Seinare vart reist eit monument i byen, til minne om den rolla han spela som leiar for kunstakademiet.

## Kjelder

**Denne artikkelen bygger på «[[:en:Friedrich Wilhelm von Schadow|Friedrich Wilhelm von Schadow]]» frå ,  den 12. oktober 2013.*  
 

## Bakgrunnsstoff
Taddeo Gaddi

**Taddeo Gaddi** () var ein italiensk målar og arkitekt i mellomalderen. Som målar laga han altartavler og murmåleri, og var i mangt og mykje ein som fylgde Giotto-stilen. Som arkitekt vert han kreditert utforminga av brua Ponte Vecchio.

### Liv og gjerning
Far hans var målaren Gaddo Gaddi, som ein veit lite om. Taddeo Gaddi var assistent til målaren Giotto di Bondone, og lærde det meste om måling av han. Tidlege verk som *Brennemerkinga av helgenen Frans*, ca 1325-30, måla på ei treplate, demonstrerer ei subtil omarbeiding av Giotto sin stil. Komposisjonane til Gaddi er rikare på detaljar og meir forteljande enn Giotto sine, med kompliserte arkitektoniske kulissar.

Gaddi sitt kanskje mest kjente verk er ein serie freskomåleri i Giugni-kapellet i Santa Croce-kyrkja i Firenze. Verket vart til i perioden 1328-38 og skildrar liva til jomfru Maria og Jesus Kristus.  Arbeidet *Engelen kjem med bod til gjetarane* viser interessa hans for lys og lyseffektar. Omfattande  studiar av solformørkingar førte etter kvart til at han i 1339 fekk ein alvorleg augeskade.

Taddeo Gaddi har fått æra for å ha utforma brua Ponte Vecchio i Firenze, og likeeins nabobygningen Ponte Santa Trinita, den siste vart øydelagd i det 16. hundreåret.

Tre av dei fire sønene hans; Giovanni Gaddi, Agnolo Gaddi og Niccolò Gaddi, var kjende målarar i samtida. 

## Bakgrunnsstoff

## Kjelder

**Denne artikkelen bygger på «[[:en:Taddeo Gaddi|Taddeo Gaddi]]» frå ,  den 12. oktober 2013.*
Anton Ažbe

**Anton Ažbe** () var ein slovensk målar. Han spela ei viktig rolle som lærar for mange målarar frå det austlege Europa.

## Liv og gjerning
Ažbe vart fødd i ein landsby i nærleiken av Škofja Loka, den gongen ein del av keisarriket Austerrike. Han var delvis lam frå fødselen, og vart foreldrelaus i åtteårsalderen. Han lærde seg å måle som lærling til Janez Wolf, og seinare ved kunstakademia i Wien og München.

30 år gammal grunnla Ažbe ein målarskule i München som vart mykje søkt av kunststudentar frå Aust-Europa. Mellom andre vart alle dei såkalla «fire store» slovenske impresjonistane; Rihard Jakopič, Ivan Grohar, Matej Sternen og Matija Jama, utdanna hos Ažbe. Dessutan var ein hel generasjon av russiske målarar som Ivan Bilibin, Mstislav Dobuzjinskij, Igor Grabar, Vasilij Kandinskij, Dmitrij Kardovskij og Kuzma Petrov-Vodkin, innom skulen hans. Ažbe sine undervisningsmetodar vart tekne i bruk av fleire russiske målarar, både av dei som vart verande i heimlandet, som Grabar, Kardovskij, og av emigrantar som Bilibin og Dobuzjinskij.

Ažbes eigen produksjon av kunst består av einast 26 verk, inklusive klasseromsstudiar. Hans lenge planlagde meisterverk vart aldri noko av, og hovudverket *Odalisque* frå 1902 er gått tapt. Til den gåtefulle personlegdomen hans kom alkoholisme, kjederøyking og bitter einsemd. Han førte ein enkel, nesten asketisk livsstil i det private og viste eksentrisk framferd i det offentlege. Ažbe verna om sine personlege hemmelegheiter til siste slutt, han var eit mysterium også for studentane sine og for lærarkollegaene.

Han døydde i München.

## Kjelder

**Denne artikkelen bygger på «[[:sv:Anton Ažbe|Anton Ažbe]]» frå ,  den 12. oktober 2013.*  
 

## Bakgrunnsstoff
Georg von Rosen

**Johan Georg Otto von Rosen** () var ein svensk målar. Han måla for ein stor del historiemåleri og portrett i den akademiske stilen. Rosen var professor ved Konstakademien i Stockholm 1880-1908, og samstundes direktør for same 1881-87 og 1893-99.

## Liv og gjerning

Georg von Rosen vart fødd i Paris i 1843, der far hans, greven Adolf Eugène von Rosen, var generalkonsul. Under februarrevolusjonen 1848 flykta familien til Sverige. Åra 1855-61 studerte Rosen ved Konstakademien i den svenske hovudstaden. I 1862 reiste han til London for å sjå på verdsutstillinga i byen. Der vart han kjend med belgiaren Hendrik Leys sine arbeid, måleri med scener frå mellomalderen og renessansen måla i ein alderdomleg stil. Leys verk gjorde eit stort inntrykk på Rosen. 

Året etter reiste Rosen og oppsøkte Hendrik Leys i Antwerpen og heldt ei tid til i verkstaden hans. Vel heimkomen til Sverige måla han *Sten Sture d.ä. intåg i Stockholm*. Det mellomalderske bymiljøet med den noggranne attgjevinga av steinlegginga og den nærast usannsynlege rikdomen med bygningsdetaljar kjenner ein att frå frå Leys sine måleri. Rosen vart løna med «kongeleg medalje» for måleriet, og vart hylla av Oscar II for biletspråket, som i høg grad uttrykte idealet i den oscarianske tidsalderen.

Same året, 1863, la Rosen ut på ei lang reise. Han besøkte både Egypt, Palestina, Syria, Det osmanske riket, Hellas og Ungarn, der han studerte måleri. Frå 1866 budde han eit år i Roma, og vitja sidan Leys fram til belgiaren døydde i 1869. Deretter studerte han i München under Carl von Piloty og reiste sidan vidare til Italia, før han kom tilbake til Sverige i 1871. Etter heimkomsten måla han *Erik XIV och Karin Månsdotter*.

Frå 1880 var Rosen professor i figurteikning og måling ved kunstakademiet i Stockholm. Periodane 1881-87 og 1893-1899 var han direktør for Akademins läroverk. Som direktør for akademiet kom han i konflikt med ein ny generasjon av kunstnarar, dei såkalla *opponenterna*, som kravde reformer i utdanninga og ved utstillingspraksisen til akademiet. Georg von Rosen var derimot ein målar av den tradisjonelle akademiske skulen. Synet på kunstnaren som dekoratør var honom like framand som motbydeleg. Eit måleri skulle ha noko å seie, ha ein foredlande verknad.

I tida 1892-1900 var Rosen også leiar av *Nordiska samfundet till bekämpande av det vetenskapliga djurplågeriet*, ein organisasjon som i dag heiter Djurens Rätt.

Han levde ugift og døydde i Stockholm i 1923.

## Kjelder

**Denne artikkelen bygger på «[[:sv:Georg von Rosen|Georg von Rosen]]» frå ,  den 12. oktober 2013.*  
 

## Bakgrunnsstoff
Ingunn Foss

**Ingunn Foss** () er ein norsk politikar for Høgre. Ho vart vald som stortingsrepresentant for Vest-Agder fylke frå 2013.

Foss var ordførar i Lyngdal kommune frå 2007 til 2013. Ho kom inn i kommunestyret i 2003 og var varaordførar fram til ho tok over som ordførar etter valet 2007. Ho styrte kommunen saman med Venstre og Frp, der Frp har varaordføraren ved Sigmund Abusland. Ingunn Foss har også møtt som vararepresentant for Peter Gitmark i Stortinget.

Foss har jobba i Kvinesdal kommune i 27 år, og er tobarnsmor.

## Kjelder

**Denne artikkelen bygger på «[[:nb:Ingunn Foss|Ingunn Foss]]» frå ,  den 12. oktober 2013.* 
*** oppgav desse kjeldene:*
Hans Fredrik Grøvan

**Hans Fredrik Grøvan** () er ein norsk politikar for Kristeleg Folkeparti. Han vart vald som stortingsrepresentant frå Vest-Agder fylke etter stortingsvalet i 2013. Sidan 2019 er han parlamentarisk leiar i KrF.

Grøvan var fylkesleiar i Vest-Agder KrF frå 2011 til 2013. Han har tidlegare vore ordførar i Lyngdal kommune i perioden 1995–2007. Han var vararepresentant nr. 3 på Stortinget for Vest-Agder 2001–2005, og han var også styreleiar i Agder Energi fram til desember 2005. Grøvan har også hatt ei stilling som prosjektleiar ved Senter for livsmestring og vore dagleg leiar i Lister nyskaping.

## Kjelder

**Denne artikkelen bygger på «[[:nb:Hans Fredrik Grøvan|Hans Fredrik Grøvan]]» frå ,  den 12. oktober 2013.*
Norunn Tveiten Benestad

**Norunn Tveiten Benestad** () er ein norsk politikar for Høgre. Ho var stortingsrepresentant frå Vest-Agder fylke frå 2013 til 2021. Ho er gruppeleiar for Høgre i Kristiansand bystyre i valperioden 2023-2027. 

Benestad har vart vald inn ved stortingsvalet 2013. Ho har bakgrunn frå forlagsbransjen, og kom til Stortinget frå ei stilling i Cappelen Damm Høyskoleforlaget. Tidlegare har ho jobba som lærar og kommunikasjonsrådgivar, og hatt stillingar i Høyskoleforlaget, Norges Røde Kors og Interkraft AS. Benestad har hatt verv i Sparebanken Pluss, Sørlandet Kunnskapspark Eiendom AS, Avfall Sør AS og Avfall Sør Husholdning AS.

## Stortingskomiteer
* 2013–2017: Medlem i Kyrkje,- utdannings- og forskingskomiteen
* 2017–2021: Medlem i Kommunal- og forvaltningskomiteen

## Kjelder

* 
**Denne artikkelen bygger på «[[:nb:Norunn Tveiten Benestad|Norunn Tveiten Benestad]]» frå ,  den 12. oktober 2013.* 
*** oppgav desse kjeldene:*
Skyggemaneren

***Skyggemaneren*** (originaltittel *Shadowmancer*) er ei bok av G.P. Taylor utgjeven i 2002.  Boka kom ut på norsk i 2005, omsett av Kjetil Høybråten. 

Handlinga føregår i England på 1700-talet, der Thomas Barrick, Kate Coglan og Raphah skal få tilbake ein magisk gjendstand frå den vonde Obadiah Demurral har.

Boka fekk gode tilbakemeldingar og fekk fleire prisar.

## Kjelder

**Denne artikkelen bygger på «[[:en:Shadowmancer|Shadowmancer]]» frå ,  den 12. oktober 2013.*
Gabriele Münter

**Gabriele Münter** () var ein tysk ekspresjonistisk målar som var ein forgrunnsfigur mellom avantgarde-kunstnarane i München.

## Liv og gjerning
Münter hadde storborgarleg bakgrunn. Begge foreldra var døde før hundeårsskiftet, noko som gjorde at ho sat med ein stor arv. Ho reiste då mellom anna eit par år i USA, saman med ei syster. Den økonomiske rikdomen, kjennskap til sosiale miljø i fleire land, samt personleg frisinn, sette henne i stand til å søke eit mykje friare liv enn andre kvinner i samtida.

Frå 1902 var Münter elev av den russiske kunstnaren Vasilij Kandinskij ved den progressive Phalanx-skulen i München. Saman med Kandinskij og Aleksej von Jawlensky stifta ho Neue Künstlervereinigung i München i 1909. Ho bidrog til fleire av dei viktige avantgarde-utstillingane i Tyskland føre verdskrigen, mellom anna på utstillingane til Der Blaue Reiter-rørsla.

Etter fyrste verdskrigen flytta ho mykje rundt, til dess ho slo seg ned i Murnau am Staffelsee i Oberbayern, der ho og Kandinskij hadde budd i lag sommarmånadene åra 1909-14. Ho måla oftast landskap, stilen hennar minner meir om Jawlensky sin stil enn Kandinskij sin.

Münter levde eit tilbaketrekt liv fram til ho i samband med 80-årsdagen i 1957 donerte 120  Kandinskij-bilete og 60 av sine eigne, i tillegg til bilete av ei rad andre leiande 1900-talskunstnarar, til  München by.

Gabriele Münter døydde og vart gravlagd i småbyen Murnau i 1962.

## Kjelder

**Denne artikkelen bygger på «[[:sv:Gabriele Münter|Gabriele Münter]]» frå ,  den 12. oktober 2013.*
Odd Omland

**Odd Omland** () er ein norsk politikar for Arbeidarpartiet. Han var stortingsrepresentant for Vest-Agder fylke frå 2013 til 2017. I stortingsperiodane 2009–2013 og 2017–2021 var han vararepresentant nr 1 for Vest-Agder.

Omland var ordførar i Kvinesdal kommune frå 2003 til 2013. I kommunevalet i 2007 vart han vald på nytt med over 67 % av stemmene i det direkte ordførarvalet, i kommunen der han har vore kommunestyre-representant sidan 1980.  Ved stortingsvalet 2009 var Omland andrekandidat til Arbeidarpartiet frå Vest-Agder, og han vart dermed den første vararepresentanten frå partiet.

## Kjelder
All We Know Is Falling

***All We Know Is Falling*** er debutalbumet til det amerikanske rockebandet Paramore. Albumet blei utgjeve i USA den 26. juli 2005, og 24. april 2006 i Storbritannia. Det blei spelt inn på berre tre veker. I september 2005 kom det ut ein japansk spesialversjon av albumet, som inneheldt ein ekstrasong; «Oh, Star». Bassisten i Paramore, Jeremy Davis, speler berre bass på songen «Here We Go Again».

Per juli 2010 hadde albumet selt til saman rundt 528 000 eksemplar i USA, men før *[[Riot!]]* kom ut, hadde albumet berre selt 50 000 eksemplar. 26. mai 2009 kom det ut ei deluxeutgåve av albumet utgitt eksklusivt på iTunes med to live-låtar og tre musikkvideoar.
## Sporliste
# «All We Know» – 3:13
# «Pressure» – 3:05
# «Emergency» – 4:00
# «Brighter» – 3:43
# «Here We Go Again» – 3:46
# «Never Let This Go» – 3:40
# «Whoa» – 3:21
# «Conspiracy» – 3:42
# «Franklin» – 3:18
# «My Heart» – 3:59
#;Japansk bonusspor
# «Oh, Star»  – 3:50

## Personell
*Hayley Williams – Vokal
*Josh Farro – Gitar, vokal
*Zac Farro – Trommer
*Jeremy Davis – Bassgitar
*Jason Bynum – Rytmegitar (slutta i bandet i 2005.)

## Kjelder

**Denne artikkelen bygger på «[[:en:All We Know Is Falling|All We Know Is Falling]]» frå , og «[[:nb:|All We Know Is Falling]]» frå  den 12. oktober 2013.*
Lovis Corinth

**Lovis Corinth**, opphavleg **Franz Heinrich Louis Corinth**, () var ein tysk målar og grafikar som i sine modne arbeid sameina ekspresjonisme og impresjonisme.

## Liv og gjerning

Corinth var fødd i Tapiau i Aust-Preussen. Talentet hans for teikning førte til at han i 1880 kom inn på kunstakademiet i München, med lærarar som var påverka av Barbizon-skulen. Corinth reiste seinare vidare til Paris og Académie Julian, der han studerte hos William-Adolphe Bouguereau. Dei tidlege måleria til Corinth vart skapte i ein naturalistisk stil, han interesserte seg lite for dei samtidige, impresjonistiske straumdraga.

I 1891 returnerte han til kunstakademiet i München, men året etter gav han opp akademi-studiane. I staden slo han seg i lag med andre frie kunstnarar og danna ein eigen organisasjon i 1894, kalla Berlin Sezession. År 1900 flytta Corinth til Berlin, der han hadde separatutstilling hos galleristen Paul Cassirer. 43 år gammal starta han ein teikne- og måleskule for kvinner i den tyske hovudstaden, og gifta seg med ein av dei første elevane sine.

Corinth vart i 1911 råka av hjerneslag. Hjerneslaget delvis lamma han, men kona hans hjelpte han slik at han i løpet av eitt år trena seg opp til å måle med høgrehanda. Han var likevel ute av stand til å arbeide på same måten som før, noko som førte til at målestilen hans vart mjukare og meir fargerik. Han fekk mykje ros for desse nye måleria, både for portretta og landskapsbileta. Landskapsmåleriet fekk elles ein meir framskoten plass i produksjonen hans.

Som svartkvit-kunstnar prøvde Corinth alle kjende grafiske teknikkar, med unnatak for akvatint. Han laga si første etsing i 1891 og første litografien i 1894. Av tresnitt finst einast 11, alle laga omkring 1919. Dei siste 15 leveåra laga han meir enn 900 grafiske arbeid, derimellom 60 sjølvportrett.

I 1925 reiste Picabia til Nederland for å sjå nærare på verk av gamle hollandske meistermålarar På turen fekk han lungebetennelse og døydde i Zandvoort.

## Kjelder

**Denne artikkelen bygger på «[[:en:Lovis Corinth|Lovis Corinth]]» frå ,  den 13. oktober 2013.*  

## Bakgrunnsstoff
Norsk salmebok 2013

***Norsk salmebok 2013 : For kyrkje og heim*** (*N13*) er hovudsalmeboka i Den norske kyrkja. Boka vert tatt i bruk 1. søndag i advent 2013 der kyrkjelyden har gjort vedtak om det. 

Salmedelen av *Norsk salmebok 2013* står på nr. 1–899 i boka, og  inneheld 
*596 tekstar henta frå Norsk Salmebok (1985), dvs. 67 % av salmane i NoS-1985
*147 tekstar henta frå Salmer 1997, dvs. 51 % av salmane i S-97
*336 tekstar frå andre kjelder, herunder 174 av dei salmetekstane som var sende ut til høyring i heftet *Salmebok 2008*.
Det kan i nokre tilfelle vere to eller fleire tekster til eitt nummer i boka, sidan nokre salmar står på meir enn eitt språk, og desse salmane er gitt att på same hovudnummer i boka. Nær 40 % av dei norske salmetekstane er gitt att på nynorsk, vel 60 % på bokmål. 

Salmane nr. 2–274 er ordna etter kyrkjeåret. Frå nr. 275 er temaet Gud, skaparen vår, frå nr. 335 Guds nåde i Jesus Kristus, frå nr. 512 Den heilage ande og kyrkja, frå nr. 701 Mennesket i Guds verd, frå nr 855 døden og det evige livet. På nr. 900–991 står det bibelske salmar og liturgiske ledd.  

Den norske kyrkja starta arbeidet med revisjon av hovudsalmeboka i 2004. Den endelege utforminga av boka vart vedtatt på kyrkjemøtet i 2012. Kyrkja har lagt vekt på å få større sjangerbredde enn i tidlagere salmebøker, ved at det i tillegg til dei tradisjonelle salmane er tatt inn gospel, spirituals, såkalla moderne lovsang og viser.  I tillegg til salmar på norsk, svensk og dansk er innsalg av salmar på dei tre samiske  språka og kvensk.  

Norsk salmebok 2013 er gitt ut på Eide forlag. 

## Kjelder
* Nettsidene til Den norske kyrkja
Lene Vågslid

**Lene Vågslid** () er ein norsk politikar for Arbeidarpartiet. Den 4. februar 2025 vart ho utnemnd til barne- og familieminister i Støre-regjeringa.

Ho er utdanna adjunkt, og har permisjon frå stillinga som lærar i Tokke kommune. Ho er også aktiv innan revy, musikk og song i heimfylket.

Vågslid var leiar i Telemark AUF 2003–2006, og har vore styremedlem i Telemark Arbeidarparti sidan 2003. Vågslid har vore vald inn på Telemark fylkesting sidan 2007 og 1. vararepresentant til Stortinget frå Telemark sidan 2009, men har hatt permisjon frå førstnemnde sidan oktober 2010 for å møte for Gunn Olsen på Stortinget. Vågslid har vore medlem av Stortingets familie- og kulturkomité.

## Kjelder

**Denne artikkelen bygger på «[[:nb:Lene Vågslid|Lene Vågslid]]» frå ,  den 13. oktober 2013.* 

## Bakgrunnsstoff

*
*Bloggen til Lene Vågslid
Christian Tynning Bjørnø

**Christian Tynning Bjørnø** () er ein norsk politikar for Arbeidarpartiet. Han er fylkesvaraordførar i Telemark og gruppeleiar for Arbeidarpartiet i fylkestinget. Bjørnø var ein av landets yngste folkevalde då han vart valgt inn i bystyret og formannskapet i Porsgrunn kommune i 2003. Ved kommunevalet i 2007 vart han i tillegg leiar av hovudutvalg for barn, unge og kultur i same kommune.

Hausten 2008 til våren 2009 tenestegjorde han som studentpraktikant i Utanriksdepartementet, stasjonert ved den norske ambassaden i Stockholm. Bjørnø vart vald til leiar av Porsgrunn Arbeidarparti i 2010. Han sit i styret i Telemark Arbeidarparti og i Arbeidarpartiets landsstyre. I november 2012 vart Bjørnø nominert på tredjeplass på stortingslista til Telemark Arbeidarparti i forkant av stortingsvalet 2013. Bjørnø er utdanna adjunkt.

## Kjelder

**Denne artikkelen bygger på «[[:nb:Christian Tynning Bjørnø|Christian Tynning Bjørnø]]» frå ,  den 13. oktober 2013.* 
*** oppgav desse kjeldene:*
Universitetet i Tübingen

**Universitetet i Tübingen** (*Universitas Eberhardina Carolina*) er eit universitet i Tübingen i Baden-Württemberg. Det har over 27&nbsp;000 studentar og 10&nbsp;000 vitskapeleg fast tilsette. 

Universitetet vart grunnlagt 1477 av hertug Eberhard V. 

## Folk tilknytte universitetet

* Hans Bethe
* Karl Ferdinand Braun
* Philipp Melanchthon
* Horst Köhler

## Bakgrunnsstoff

*
Fredric Holen Bjørdal

**Fredric Holen Bjørdal** () er ein politikar for Arbeidarpartiet, fødd og oppvaksen i Ørsta. Han er stortingsrepresentant frå Møre og Romsdal sidan 2013.

Bjørdal har studert psykologi både ved NTNU i Trondheim og ved Universitetet i Oslo. I tillegg har han studert planlegging og administrasjon ved Høgskulen i Volda. Han arbeidde som miljøterapeut i BUFetat region Midt-Norge fram til han vart vald inn på Stortinget. Tidlegare har han vore miljøarbeider i Ørsta kommune og i Trondheim kommune. 

Bjørdal var leiar av AUF i Møre og Romsdal 2009-10, og deretter sentralstyremedlem i AUF dei to neste åra. Den 22. juli 2011 var han til stades på Utøya i Tyrifjorden då Anders Behring Breivik drap 68 personar.

Under nominasjonen til Møre og Romsdal Arbeidarparti vinteren 2012 fekk han andreplassen på stortingslista, og var dermed rimeleg trygg på å verte vald inn på Tinget. I stortingsperioden 2013-17 var han den yngste stortingsrepresentanten. Han er den fyrste frå Ørsta kommune som har teke sete på Stortinget sidan Peter Kjeldseth Moe slutta si stortingsgjerning i 1973.

Bjørdal er son til ein industriarbeidar.

Bjørdal var medlem av arbeids- og sosialkomiteen frå 2013-2017, og finanskomiteen frå 2017-2021. Han var òg medlem av Arbeidarpartiet sitt gruppestyre og arbeidsutval. I august 2020 varsla han at han ikkje ville stille til attval til Stortinget for ein ny valperiode.

Frå hausten 2021 er Bjørdal advokatfullmektig i Advokatfirmaet Øverbø Gjørtz AS, med kontor i Ålesund og Ørsta.

## Kjelder

* 
----
**Denne artikkelen bygger på «[[:nb:Fredric Holen Bjørdal|Fredric Holen Bjørdal]]» frå ,  den 13. oktober 2013.*
Francis Picabia

**Francis-Marie Martinez Picabia** () var ein målar og poet med fransk mor og ein spansk-kubansk far knytte til Cubas diplomatiske representasjon i Paris. Viktigaste verka hans vert knytte til dadaismen.

### Liv og gjerning
Picabia var fødd i Paris og studerte i heimbyen kunst både på 'École des Beaux-Arts' og kunsthandverksskulen 'École des Arts Decoratifs'. Perioden 1903 til 1908 var han mykje påverka av verk av den impresjonistiske målaren Alfred Sisley. Deretter vende han seg mot kubismen.

Rundt 1911 engasjerte Picabia seg i kunstnargruppa Section d'Or. I gruppa vart han venn med Marcel Duchamp og kjend med Guillaume Apollinaire, Albert Gleizes, Roger de La Fresnaye, Fernand Léger og Jean Metzinger. Picabia deltok i 1913 med mange mange verk på ei stor kunstutstilling i New York. Merksemda han fekk, gjorde at han mellom 1913 og 1915 fleire gongar tok turen til New York, der han var aktiv i kunstlivet og introduserte modernistiske stilar og tankar for målarar og publikum i USA.

I 1916 heldt Picabia til i Barcelona, der han gav ut sitt første nummer av eit dada-tidsskrift, kalla 391. Det var i denne perioden han laga sine såkalla *portraits mécaniques*, bilete som synte fram mekaniske former. Verka kunne minne om plansjar lag av ein ingeniør, som tannhjul mot einsfarga bakgrunn; til dømes i verket *Machine turn quickly* (1916-18). Året etter fór han atter til USA, der han saman med Marcel Duchamp og Man Ray danna ein dada-krins. Nokre år seinare fekk Picabia meir sans for surrealismen. Frå 1925 gjekk Picabia tilbake til figurativ måling.

Tidleg i 1940-åra flytta han til Sør-Frankrike. Han overraska med å gje ut ein serie erotisk prega nakenbilete, basert på fotografi i eit såkalla mannfolkblad. Stilen var langt frå den akademiske og tradisjonelle måten å lage akt på. Han reiste tilbake til Paris før andre verdskrigen var over, måla abstrakt og skreiv poesi.

74 år gammal døydde han i fødebyen Paris.

## Bakgrunnsstoff

## Kjelder

**Denne artikkelen bygger på «[[:nb:Francis Picabia|Francis Picabia]]» frå ,  den 13. oktober 2013.*  
 

**Denne artikkelen bygger på «[[:en:Francis Picabia|Francis Picabia]]» frå ,  den 13. oktober 2013.*
Gebyr

**Gebyr** er ei avgift som blir kravd inn for tenester i næringslivet, for offentlege forretningar eller for mindre lovbrot. Nokre døme på gebyr er bankgebyr, tinglysingsgebyr og parkeringsgebyr. Gebyr gjevne for lovbrot er ikkje juridisk rekna som straff.

## Kjelder
*Gebyr (2009, 14. februar), Store norske leksikon. Fri artikkel henta 13. oktober 2013.
*8.11 Gebyr og forenklet forelegg, *Trafikksikkerhetshåndboken*, tsh.toi.no.
Pål Farstad

**Pål Farstad** () er ein norsk politikar for Venstre, fødd og oppvaksen i Ålesund. Han er stortingsrepresentant for Møre og Romsdal sidan 2013. Farstad har vore busett i Kristiansund sidan 1990-talet.

Frå fyrste halvpart av 1990-åra var Farstad dagleg leiar av Nordmøre Fiskarlag, ei stilling han hadde til laget, kring 2006?, gjekk inn i det nyskipa Møre og Romsdal Fiskarlag. Sidan var han leiar for KOM Vekst; næringsforeininga for Kristiansund og omegn. Deretter arbeidde han i firmaet Triangel AS, med heile Møre og Romsdal som arbeidsfelt.

Farstad er sidan 2011 medlem av fylkestinget i Møre og Romsdal og av bystyret i Kristiansund. I 
bystyret har han vore leiar av næringsutvalet. På nominasjonsmøtet til Møre og Romsdal Venstre i november 2012 fekk han fyrsteplassen på vallista til Stortinget. Han kom inn på Stortinget som niandemann frå fylket, utjamningsmandatet.

## Kjelder
*Farstad, Pål (1959-) ved stortinget.no
Heidi Greni

**Heidi Greni** () er ein norsk politikar for Senterpartiet, stortingsrepresentant sidan 2013. Ho er frå Ålen i Sør-Trøndelag, der ho fram til 2011 arbeidde på samvirkelaget i bygda.

Greni har vore medlem av kommunestyret i Holtålen sidan 2003. Etter kommunestyrevalet i 2011 vart ho vald til ordførar i Holtålen. Ho var den aller fyrste kvinnelege ordføraren i kommunen og den fyrste ordføraren på 104 år som ikkje kom frå Arbeidarpartiet. Greni vart i 2011 vald inn i kommunestyret på ei fellesliste for Venstre, Kristeleg Folkeparti og Senterpartiet.

Greni har ikkje teke plass i ordførarstolen, då ho allereie frå sommaren 2001 møtte fast på Stortinget. Etter storingsvalet 2009 var ho fyrste vararepresentant for Sør-Trøndelag Senterparti, og sidan den valde representanten, Ola Borten Moe, var statsråd i perioden 2011-13, møtte ho på Stortinget resten av tingperioden. Greni var Senterpartiet sin fyrstekandidat ved stortingsvalet 2013, og vart innvald med god margin.

## Notar

## Kjelder
*
Pål Fidjestøl

**Pål Fidjestøl** () er ein norsk kulturarbeidar. Han er tilsett som kultursjef i Sparebankstiftinga Sogn og Fjordane.
 
Fidjestøl har mellom anna bakgrunn som dagleg leiar av Kongsberg Jazzfestival (2006-2011) og medstiftar/første leiar av paraplyorganisasjonen for rytmisk musikk i Hordaland/Sogn og Fjordane, Brak.
 
## Kjelder
Jacob Gerritsz. Cuyp

**Jacob Gerritsz. Cuyp** () var ein nederlandsk målar frå Dordrecht som var aktiv under den nederlandske gullalderen. Aelbert Cuyp var sonen hans.

### Liv og gjerning

Han var son til målaren Gerrit Gerritsz. Cuyp. I 1617 vart Jacob medlem av målarlauget i heimbyen, der han seinare også gjorde teneste som bokførar. Allereie då fekk han store oppdrag, mellom anna med å portrettere leiande bankierar i Holland. Deretter laga han talrike portrett av mektige personar i Dordrecht, konsekvent i ein klar, nesten nøktern stil. Særleg kjend vart han for sine intense og fint gjennomarbeidde barneportrett.

Frå kring 1627 vart målarstilen til Cuyp meir og meir påverka av stilen til målarane i Utrecht, målarar på si side var inspirert av bilete som italienaren Caravaggio hadde måla. Biografen Arnold Houbraken fortel i si skildring (*De Groote Schouburgh*) av nederlandske målarar at Cuyp heldt fram med sine målarstudiar hos Abraham Bloemaert, ein av dei mest kjende utøvarane av stilen som særprega Utrecht. Særleg tydeleg er påverknaden i Cuyps enkle, men dramatisk opplyste halvfigurar av læresveinane Peter og Paulus, såvel som av evangelisten Lukas.

Samla sett var Cuyp ein rett allsidig målar. Ved sidan av dei viktige portretta laga han bibelske og historiske framstillingar, og dessutan ulike stilleben og landskapsbilete, i hovudsak med motiv frå naturen kring Dordrecht. Cuyp var lærar til Benjamin Gerritsz. Cuyp og fleire andre målarar i Dordrecht, som til dømes Ferdinand Bol eller Paulus Lesire.

## Kjelder

**Denne artikkelen bygger på «[[:de:Jacob Gerritsz. Cuyp|Jacob Gerritsz. Cuyp]]» frå ,  den 14. oktober 2013.*  
 

## Bakgrunnsstoff
Margunn Ebbesen

**Margunn Helen Ebbesen** () er ein norsk politikar for Høgre. Ved Stortingsvalet 2013 vart ho vald inn på Stortinget frå Nordland fylke. Ebbesen har tidlegare erfaring som fylkestingsrepresentant i Nordland fylkesting 2011-2013, der ho var komitéleiar for Plan- og økonomi. Ho er også styremedlem i KS Nordland.

Ebbesen har Bachelor i økonomi og leiing frå Høgskolen i Nord-Trøndelag.

## Kjelder

* 
**Denne artikkelen bygger på «[[:nb:Margunn Ebbesen|Margunn Ebbesen]]» frå ,  den 14. oktober 2013.*  

## Bakgrunnsstoff
*Margunn Ebbesen hjå Høgre 
*Margunn Ebbesen hjå Nordland fylkesting
George Romney

**George Romney** () var ein britisk portrettmålar frå Dalton-in-Furness i Lancashire.

### Liv og gjerning
Romney var son til ein møbelsnikkar. I 1755 reiste han til til småbyen Kendal for å gå i lære hos den lokale målaren Christopher Steele. Våren 1762 flytta han til London, der verka hans vart lagt merke til. Hausten 1764 hadde han råd til å ta seg ein kortare studietur til Frankrike.

Det store gjennombrotet for Romney kom med eit bilete av familien til parlamentsmedlemen George Warren i 1769. Med tryggare økonomi kunne ta opp konkurransen med Joshua Reynolds og Thomas Gainsborough om dei mest lønsame oppdraga. I tida 1773-75 reiste han i Italia saman med venen og kollegaen Ozias Humphrey for å studere kunst i Roma og Parma. Sterkast inspirasjon fekk han av Peter Paul Rubens og Correggio sine verk.

Romney var mest kjend som målar av elegante kvinneportrett, mellom av Emma Hamilton, som han frå 1782 av potretterte over 60 gongar. Elles måla han mange mytologiske og poetiske figurbilete.

Han budde i London til 1799. Tre år seinare døydde han i Kendal, der kona budde alle dei åra han sjølv heldt hus i London.

## Bakgrunnsstoff

## Kjelder

**Denne artikkelen bygger på «[[:nb:George Romney|George Romney]]» frå ,  den 14. oktober 2013.*  
 
**Store norske leksikon*.
Torgeir Knag Fylkesnes

**Torgeir Knag Fylkesnes** () er ein norsk politikar for Sosialistisk Venstreparti (SV). Han er vaksen opp i Tromsø og er utdanna cand.philol. ved Universitetet i Tromsø, med filosofi (hovudfag), historie og sosialantropologi. Han har vore studentpolitikar for Sosialistisk Studentlag på Universitetet i Tromsø. Han var medlem av Tromsø kommunestyre 1999–2003 og leiar i Troms SV 2011–2012 og er medlem av sentralstyret i SV frå 2012. Frå 2019 er han nestleiar i SV.

Fylkesnes er gründer og medeigar i teknologi- og reklameselskapet ArcGiraff og har i tillegg arbeidd som rådgjevar i Sosialistisk Venstreparti 2002–2007 og forelesar i filosofi 2003–2008. Han var kommunikasjonsrådgjevar i Sykepleierforbundet 2007–2010 og kommunikasjonssjef i Teknologirådet 2010–2013.

Torgeir Knag Fylkesnes var vararepresentant til Stortinget 2001–2005. Sidan 2013 er han stortingsrepresentant for Troms, som førstekandidat for SV i fylket. Han sat først i Kyrkje- og utdanningskomiteen, men flytta i desember 2015 til Næringskomiteen. Frå 2017 er han første nestleiar i Næringskomiteen.

## Kjelder
* 
*
Nes og Hidra kommune

**Nes og Hidra kommune** (*Hitterø og Næs formanskabsdistrikt*) var ein kommune i Vest-Agder fylke (då Lister og Mandal Amt), oppretta i 1837 og avvikla i 1893. 

Området utgjer no ytre delane av dagens Flekkefjord kommune, det vil seie kyrkjesokna Hidra og Flekkefjord (då Nes sokn), unnateke Flekkefjord by, som var eige formannskapsdistrikt. Kyrkjesoknet Nes hadde namn etter garden Nes, som har vore kyrkjestad for området sidan mellomalderen. Det var på Nes ladestaden, kjøpstaden og byen Flekkefjord etter kvart voks fram, og då formannskapsdistrikta vart oppretta i 1837 hamna området som før var garden Nes og Nes kyrkje (sidan Flekkefjord kyrkje) i Flekkefjord formannskapsdistrikt, medan resten av Nes sokn vart lagt til Nes og Hidra formannskapsdistrikt.

## Kommunesoge
Kommunen vart oppretta ved innføringa av formannskapslovene i 1837. Fyrste formannskapsmøtet vart halde 8. januar 1838 på garden Sunde i Nes. 8. oktober 1893 vart kommunen nedlagt og området delt i to delar; Nes kommune og Hidra kommune. Ved delinga budde det 2075 personar i Hidra og 1704 i Nes.

## Referansar

## Bakgrunnsstoff
* Nes og Hidra kommune. Møtebok for formannskap og kommunestyre (1838-1851) - Skanna møteprotokoll
* Nes og Hidra kommune. Møtebok for formannskap og kommunestyre (1852-1861) - Skanna møteprotokoll
* Nes og Hidra kommune. Møtebok for formannskap og kommunestyre (1861-1870) - Skanna møteprotokoll
Karianne O. Tung

**Karianne Oldernes Tung** () er ein politikar frå Rissa i Sør-Trøndelag. Ho er digitaliserings- og forvaltningsminister i regjeringa Støre frå og med oktober 2023.

## Karriere
Tung har vore medlem av kommunestyret i Rissa sidan 2007 og av fylkestinget i Sør-Trøndelag sidan 2011. Deretter var ho stortingsrepresentant for Arbeidarpartiet i Sør-Trøndelag fylke frå 2013 til 2017.

## Kjelder

*
Carl Friedrich Lessing

**Carl Friedrich Lessing** () var ein tysk målar, far til bilethoggaren Otto Lessing og brorsons son til Gotthold Efraim Lessing. Han måla både landskap og motiv frå historia.

## Liv og gjerning

Lessing studerte ved kunstakademiet i Berlin og fylgde Wilhelm von Schadow då denne i 1826 vart leiar av kunstakademiet i Düsseldorf. Lessing måla i sine yngre år ei rad poetiske, ofte romantiske landskap, mellom dei *Slottet ved havet*, *Landskap med riddarborg* og *Klostergard i snø*, begge dei sistnemnde er frå 1828. År 1830 måla han det melankolske figurbiletet *Det syrgjande kongeparet*.l

Lessing var mellom dei målarane som vart inspirert av den litterære retninga «Das junge Deutschland». Utøvarane uttrykte sine idear gjennom historiske emne, med mål om å syne mennesket sin strid for fridom, medvitne om krav til seder i samfunnskipnaden. Lessing måla mange historiemåleri basert på kjernepunkta i den litterære og kulturelle retninga. Fyrst kom *Husittpreike* (1836), seinare *Jan Hus framfor konsilet* (1842) og *Jan Hus på bålet* (1850). Deretter måla han bilete med motiv frå Martin Luther sitt liv, mellom dei *Luther brenn bannbullen frå paven* (1853). Takk vere desse måleria, som vart rosa for både monumentalitet og realisme, var Lessing ei tid mellom dei aller mest populære målarane i Tyskland. *Forsvar av ein kyrkjegard under trettiårskrigen* (1848), samt *Forsvarar av eit fjellskar* frå 1851 er andre av hans måleri som merker seg ut. I 1858 fekk Lessing stilling som museumsdirektør i Karlsruhe.

Historiemåleria hans har i dag hovudsakleg interesse som tidsdokument. Men som landskapsmålar står Lessing som ein av oppdagarane av det tyske landskapet og av tysk natur. I hans alvorlege og dystre *Eifellandskap* er naturkarakteren sedd djupt og stort. Nasjonalgalleriet i Oslo har eit Lessing-landskap frå 1859 i si eige; *Landskap frå Rhintraktene*.

## Kjelder

**Denne artikkelen bygger på «[[:sv:Carl Friedrich Lessing|Carl Friedrich Lessing]]» frå ,  den 15. oktober 2013.*  
 

## Bakgrunnsstoff
Anton von Werner

**Anton Alexander von Werner** () var ein preussisk-tysk historiemålar, fødd i Frankfurt an der Oder.

### Liv og gjerning
Werner byrja som lærling i 1857. Frå 1860 studerte han ved Akademie der Künste i Berlin. To år seinare reiste han til akademiet i Karlsruhe og utdanna seg vidare, der han mellom andre hadde Johann Wilhelm Schirmer og Carl Friedrich Lessing til læremeistrar.

27 år gammal tok Werner del i den fransk-prøyssiske krigen, der han var knytt til staben for den Preussens tredje armè. Etter krigen var over i 1871 busette han seg i Berlin. I den tyske hovudstaden arbeidde han frå 1873 som professor ved kunstakademiet i byen. To år seinare, i 1875, rykte han opp og vart direktør for akademiet, Königliche Hochschule der bildende Künste. Seinare var Werner leiar for kunstforeininga i Berlin, og frå 1909 leia han det nasjonale kunstgalleriet i same byen.

Nesten alle dei viktige verka til Werner har tema frå krigen mellom Tyskland og Frankrike i 1870 og -71. Hans mest kjende måleri er ''Die Proklamation des Deutschen Kaiserreiches'' (*Kunngjeringa av det tyske keisarriket*) frå 1876. Motivet er frå Spegelsalen i Versailles, der det tyske keisarriket vart utropt etterfylgd av sabelhelsing frå dei tyske fyrstane som var til stades. Slottet Versailles var hovudkvarter for dei prøyssiske styrkane i Frankrike under sjølve krigen, og vidare, til dess Frankrike hadde betalt krigsskadeserstatning. Heilt inn på 1890-talet henta Werner motiv frå same krigen.

Anton Werner og den norske målaren Hans Gude var nære vener.

## Bakgrunnsstoff

## Kjelder

**Denne artikkelen bygger på «[[:nb:Anton von Werner|Anton von Werner]]» frå ,  den 15. oktober 2013.*
Balutsjarar

**Balutsjarar** (balutsji بلوچ) er ei folkegruppe frå Balutsjistan i Pakistan, Iran og Afghanistan. Hovudspråket til balutsjarar er balutsji, eit indoiransk språk i slekt med persisk.

Dei fleste balutsjarar, rundt 70 %, bur i Pakistan, der dei utgjer ei marginalisert minoritetsgruppe. Sidan 1970-talet har væpna grupper kjempa for sjølvstende for Balutsjistan frå Pakistan.

Islam er den største religionen blant balutsjarar, og dei fleste er sunniar i hanafiretninga. Rundt ein halv million eller meir er zikriar. Dei reknar Nur Pak som ein etterfølgjar til profeten Muhammed, og er derfor sett på som kjettarar av andre muslimar. Dette har ført til forfølgingar av dei sidan 1400-talet.

## Bakgrunnsstoff
* baaask.com, nettstad om balutsjisk kultur

## Kjelder

* Geografiske namn: A–F, sprakrad.no
*Baloch, countrystudies.us
Dhanteras

**Dhanteras** eller **dhanatrayódasji** er den første dagen av divali i delar av India. Derfor blir han også kalla *tsjhoti-divali*, 'vesle-divali'. Dagen fell to dagar før nymånen i hindumånaden kartika. Dette er rekna som den trettande dagen i den mørke halvdelen av månaden, og *teras*  tyder 'trettande' på hindi. *Dhan* tyder rikdom, og dhanteras er ei høgtid der ein dyrker rikdomsgudinna Laksjmi. Gudinna i form av *Dhana-Laksjmi* blir vist vegen til huset gjennom fotavtrykk teikna på bakken, ein utfører arti og syng hymne til henne. Andre skikkar knytte til høgtida er å kjøpa gjenstandar av metall &mdash; gjerne myntar eller smykke av gull eller sølv, men også nyttegjenstandar som etereiskapar, køyretøy eller mobiltelefonar av stål eller andre metall &mdash;  eller spela pengespel.

Høgtida blir også knytt til Dhanavantari, ei lækjande form av Visjnu, og ei soge om å vinna over dødsguden Jama. Sjå dipavali for meir.

## Bakgrunnsstoff
* Dhanteras - Festival of Wealth ved about.com

## Kjelder

*Subhamoy Das, Dhanteras - Festival of Wealth, about.com
*TNN, Mobile-mania on Dhanteras, *The Times of India*, Oct 20, 2006
Elin Agdestein

**Elin Rodum Agdestein** () er ein norsk politikar for Høgre. Ho har vore vald inn på Stortinget frå Nord-Trøndelag fylke sidan 2013.
__NOTOC__
## Bakgrunn og yrkeskarrière
Agdestein har examen artium frå Steinkjer gymnas frå 1976, eksamen i kunsthandverk frå Røros VGS frå 1977, ex. phil. frå Universitetet i Trondheim frå 1978, utdanning som ergoterapeut frå Høgskolen i Sør-Trøndelag frå 1983 og kurs i styrearbeid frå Høgskolen i Nord-Trøndelag frå 2004. I perioden 1990–1991 hadde ho eit opphald ved University of California, Los Angeles.

Ho var tilsett ved treningssentet til NKS for funksjonshemma barn i Levanger 1977–1978, Dikemark sjukehus i 1979, Tåsen sykehjem i 1980, Ullevål sjukehus i 1980 og Sunnaas sjukehus i 1981. Vidare var ho kommuneergoterapeut i Namdalseid 1985–1988, leiande ergoterapeut ved Namdal sjukehus 1987–1989 og leiande ergoterapeut i rehabiliteringstenesta i Steinkjer kommune 1991–1994. Agdestein var også styreleiar og dagleg leiar ved Steinkjer Montessoriskole frå 2003 og prosjektleiar for etablering av Steinkjer medisinske senter 2006–2007. Ho er næringsdrivande konsulent frå 1995 og avdelingsleiar i Dr Agdestein AS frå 2000. 

## Politisk arbeid
Ho har vore medlem av Høgre sidan 1985 og leiar i Nord-Trøndelag Høgre sidan 2012. Før dette var ho medlem av arbeidsutvalet 2004–2009, kvinnepolitisk leiar 2009–2010 og 1. nestleiar 2010–2012.

Agdestein var medlem av Steinkjer kommunestyre 2003–2013, medlem av formannskapet 2007–2013 og gruppeleiar 2007–2013. Ho var også medlem av Nord-Trøndelag fylkesting 2009–2013, gruppeleiar på fylkestinget 2011–2013 og 1. vararepresentant til Stortinget frå Nord-Trøndelag 2009–2013. Andre verv ho har vore med i er medlem av Trøndelagsrådet, medlem av Sparebank 1 SMN representantskap og medlem av Landsdelsutvalget for Nord-Norge og Nord-Trøndelag.

Hausten 2013 vart ho vald inn på Stortinget frå Nord-Trøndelag. Agdestein vart med dette den første Høgre-representanten på distriktsmandat så vel som den første kvinnelege representanten frå fylket etter 1993.

## Kjelder

**Denne artikkelen bygger på «[[:nb:Elin Agdestein|Elin Agdestein]]» frå ,  den 15. oktober 2013.*  
 

## Bakgrunnsstoff
*
*
Kent Gudmundsen

**Kent Vidar Gudmundsen** () er ein norsk politikar for Høgre. Han har vore vald inn på Stortinget frå Troms fylke sidan 2013, etter å ha vore vararepresentant sidan 2001. Gudmundsen var fylkesråd for utdanning i Troms 2009–2013.

Han har vore politisk aktiv sidan 1993. Gudmundsen har mellom anna vore nestleiar i Harstad Unge Høgre 1995–1997, leiar i Troms Unge Høgre 1998–2001, medlem av Troms fylkesting sidan 1999, nestleiar i Troms Høgre sidan 2004, leiar i Tromsø Høgre sidan 2008 og medlem av Tromsø kommunestyre sidan 2011.

Han har også vore representant i Conference of Peripheral and Maritime Regions (CPMR), styremedlem i UKM Troms 1999–2004, medlem av skolestyret ved Heggen VGS 2000–2005, nestleiar i OPUS Troms FKF 2003–2006, styreleiar i Troms fylkeskultursenter FKF 2003–2006 og styremedlem i Tromsø Havn KF 2007–2010.

Gudmundsen har arbeidserfaring frå servicebransjen, omsorgssektoren og IKT-sektoren.

## Kjelder

**Denne artikkelen bygger på «[[:nb:Kent Gudmundsen|Kent Gudmundsen]]» frå ,  den 15. oktober 2013.*  
 

## Bakgrunnsstoff
*
*Kent Gudmundsens profil  hjå Høgre